มึนสื่อจีนประโคมข่าวไข้เลือดออก ทำนักเที่ยวผวาซ้ำเติมเรือล่ม
ร้องรัฐออกมาตรการกระตุ้น,นายวิชิต ประกอบโกศล นายกสมาคมไทยธุรกิจการท่องเที่ยว (แอตต้า) เปิดเผยว่า นักท่องเที่ยวจีนที่จะเดินทางมาเที่ยวไทยลดลงอย่างน่าเป็นห่วง หลังสื่อจีนได้ประโคมข่าวประเทศไทยในเชิงลบต่อเนื่อง หลังเหตุเรือล่มที่ภูเก็ต โดยพาดหัวข่าวใหญ่โตว่าประเทศไทยไข้เลือดออกระบาดตาย 69 คน ซ้ำเติมการท่องเที่ยวไทยให้เกิดความเสียหายอย่างหนัก ส่งผลให้ตัวเลขนักท่องเที่ยวจีนทั้งปีน่าจะโตเพียง 10 ล้านคน ไม่ถึง 11.5-12 ล้านคน ตามเป้าที่ตั้งไว้ ทั้งนี้ สมาคมได้ร่วมกับผู้ประกอบการและสภาอุตสาหกรรมท่องเที่ยวแห่งประเทศไทย (สทท.) ยื่นหนังสือถึง รมว.การท่องเที่ยวและกีฬา ให้ออกมาตรการกระตุ้นโดยยกเว้นค่าธรรมเนียมวีซ่าหรือผ่อนคลายวีซ่าให้ทำเพียงครั้งเดียว แล้วเดินทางเข้าไทยได้หลายครั้ง เพื่อสร้างแรงจูงใจให้มาเที่ยวไทย ทำให้ตัวเลขนักท่องเที่ยวไตรมาสแรกปีหน้าเป็นบวกต่อได้ สัปดาห์ก่อนแอตต้าได้จัดคณะผู้ประกอบการไปโรดโชว์ที่จีน 4 เมือง เพื่อดึงความเชื่อมั่นจากเหตุเรือล่ม แต่ก็เจอข่าวร้ายเรื่องไข้เลือดออกระบาด ถ้าไม่มีมาตรการออกมากระตุ้นให้ชัดเจน จีนคงเริ่มหันไปเที่ยวประเทศอื่น เพราะตอนนี้คู่แข่งไทยมีหลายประเทศ หลังเหตุเรือล่ม ยังไม่เห็นสายการบินเช่าเหมาลำยื่นขอทำการบินมาไทยเหมือนทุกฤดูท่องเที่ยว หากยังไม่ยื่นจะส่งผลกระทบยาวถึงปีหน้า,นายอิทธิฤทธิ์ กิ่งเล็ก ประธาน สทท.กล่าวว่า ได้ปรับคาดการณ์จำนวนนักท่องเที่ยวต่างชาติปีนี้อยู่ที่ 37.19 ล้านคน แม้ยังโต 5.08% เทียบปีที่แล้ว แต่ลดลงจากเป้าเดิมซึ่งคาดว่าปีนี้จะปิดที่ 39 ล้านคน ขณะที่รายได้จากตลาดต่างชาติอยู่ที่ 1.97 ล้านล้านบาท เพิ่มขึ้น 8.16% แต่ยังต่ำกว่าเป้าเดิมซึ่งคาดไว้กว่า 2 ล้านล้านบาท เนื่องจากต่างชาติเดินทางเข้าไทยลดลงหลังเหตุเรือล่มที่ภูเก็ต ขณะที่รายได้จากตลาดไทยเที่ยวไทยปีนี้ คาดอยู่ที่ 1 ล้านล้านบาท ขณะที่นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เผยว่า ช่วงโกลเด้นวีกหรือวันชาติจีนวันที่ 1-7 ต.ค.นี้ คาดว่าจะมีคนจีนมาไทย 205,000 คน ลดจากช่วงปี 60 ที่ 0.7% คาดว่าจะสร้างรายได้ 6,180 ล้านบาท สูงกว่าปี 60 ที่ทำได้ 5,673 ล้านบาท หรือเพิ่มขึ้น 8.9% เป็นผลจากเรือล่มที่ภูเก็ต ซึ่งหากเหตุการณ์ปกติคาดว่านักท่องเที่ยวจีนจะเพิ่มขึ้น 10-20% แต่ ททท.จะพยายามให้นักท่องเที่ยวจีนเป็นไปตามที่คาด 10.5-11 ล้านคน.
นักท่องเที่ยวจีนที่จะเดินทางมาเที่ยวไทยลดลงอย่างน่าเป็นห่วง หลังสื่อจีนได้ประโคมข่าวประเทศไทยในเชิงลบต่อเนื่อง หลังเหตุเรือล่มที่ภูเก็ต โดยพาดหัวข่าวใหญ่โตว่าประเทศไทยไข้เลือดออกระบาด
นักท่องเที่ยวจีน,สื่อจีน,เรือล่มภูเก็ต,การท่องเที่ยว,แอตต้า